
Narvas Linda tn 4 hoones asuva 6. korruse ruumi 

tasuta kasutusse andmine 

(Narva Linna Sotsiaalabiamet)

1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus Narva Linna Sotsiaalabiametilt, registrikood 75009148, avaldus, milles palutakse anda Sotsiaalabiametile piletikassana kasutatava ruumi asemel kasutusse  teine ruum.

Narva Linnavalitsuse 06.02.2008 korralduse nr 143-k alusel kasutab Narva Linna Sotsiaalabiamet tasuta Narvas Linda tn 4 hoones asuvat 3. korruse ruumi nr 10 üldpindalaga 34,2 m2 piletikassana linnaelanikele ühistranspordi soodustusega sõidutalongide ja sõidupiletite müügiks.
Praegu vabanes samas hoones 6. korrusel asuv ruum nr 203a üldpindalaga 15,9 m2, mis sobib paremini kassana kasutamiseks.

Narva Linna Sotsiaalabiameti avaldust arutati Narva Linnavalitsuse linnavarakomisjoni istungil 16.04.2008. a (protokoll nr 4) ning otsustati:
1. Anda Narva Linna Sotsiaalabiametile, registrikood 75009148, avalikku enampakkumist korraldamata määramata ajaks tasuta kasutusse Narvas Linda tn 4 hoones asuv 6. korruse ruum nr 203a üldpindalaga 15,9 m2 piletikassa avamise eesmärgil linnaelanikele ühistranspordi soodustusega sõidutalongide ja sõidupiletite müügiks. 

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse §30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määrusega nr 20/57 kinnitatud „Linnavara eeskirja” (edaspidi Linnavara eeskiri) punkti 49 kohaselt antakse linnavara tähtajatult kasutusse (tähtaega ei kehtestata), kui on ilmne, et nimetatud vara võib tulevikus osutuda linnale vajalikuks muuks otstarbeks või on vajadus jätta linnale õigus leping oma äranägemisel lõpetada.

Linavara eeskirja punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub.

Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 7.2, 7.2.1, 46, 46.4 kohaselt linnavalitsuse korraldusega võib linnavara kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks ning avalikku enampakkumist või eelläbirääkimistega pakkumist korraldamata linnavalitsuse struktuurüksusele. 

3. OTSUS

3.1. Lubada Narva Linnavalitsuse Linnavara- ja Majandusametil anda Narva Linna Sotsiaalabiametile, registrikood 75009148, avalikku enampakkumist korraldamata määramata ajaks tasuta kasutusse Narvas Linda tn 4 hoones asuv 6. korruse ruum nr 203a (vastavalt hoone inventariseerimisplaanile) üldpindalaga 15,9 m2 piletikassa avamise eesmärgil linnaelanikele ühistranspordi soodustusega sõidutalongide ja sõidupiletite müügiks. 

3.2. Linnavara- ja Majandusametil sõlmida Narva Linna Sotsiaalabiametiga punktis 3.1 nimetatud ruumi vastav tasuta kasutusleping. 

3.3. Linnavara- ja Majandusametil teha korraldus teatavaks Narva Linna Sotsiaalabiametile. 

4. RAKENDUSSÄTTED

4.1. Halduskohtumenetluse seadustiku §9 lõike 1 kohaselt võib korraldust vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

4.2. Korraldus jõustub seadusega sätestatud korras.

